Meẓyan d aqcic di lɛmer-is 17 n yiseggasen , yeğğa leqra-as i wakken ad yali ɣer udrar , ɛeddan iseggasen yufa-d iman-is weḥd-s akked yiwen gar watematen-is n umadaɣ , maca winna yarrat kan itteberna , ma d wiyaḍ kul wa amek yemmut , , umbeɛd ad yemlil diɣen akked Ḥcen At Sadeq i yeruḥen ɣer Tunes . Lḥu telḥuḍ , ama yufa-d iman-is d axeddam akked yimesulṭa , anida ad yili d anagi n lbaṭel , skra n lbaṭel neɣ tiyitiwin iεeddan ɣef medden , awal ur as-d-yuli , tuɣalin ɣer deffir ulac , acku dinna i tella texbizt-is , almi yuɣal yuɣ tanummi ula d netta yewwet lḥeq-is , ulama akken mačči s lbeɣi-is , dayen-nni id-asbeddlen ddunit-is , yarrat kan i tissit , assaɣ yellan gar-as d baba-s imečč , ula d at taddart-is ɣunzant yak , yuɣal war azal ɣur-sen .